RO Jurnalul Oficial al Uniunii Europene C 159/8

Informații comunicate de statele membre privind ajutorul de stat acordat în conformitate cu Regulamentul (CE) nr. 1857/2006 al Comisiei privind aplicarea articolelor 87 și 88 din Tratatul ajutoarelor de stat acordate întreprinderilor mici și mijlocii active în producția de produse agricole și de modificare a Regulamentului (CE) nr. 70/2001

(2008/C 159/05)

Ajutor nr.: XA 109/08

Stat membru: Franța

Regiune: Departamentele franceze de peste mări (DOM)

Denumirea sistemului de ajutoare: Aides en faveur du secteur de l'élevage dans les départements d'Outre-mer (DOM)

Temeiul juridic:

— Articles L621-1 à L621-11, articles R621-1 à R621-43 et articles R684-1 à R684-12 du Code rural

— Articolul 16 din Regulamentul (CE) nr. 1857/2006

— Projet de décision du directeur de l'ODEADOM relatif à un régime d'aides en faveur du secteur de l'élevage dans les départements d'Outre-mer

Cheltuielile anuale prevăzute în cadrul sistemului de ajutor: 270 000 EUR

Intensitatea maximă a ajutoarelor:

— până la 100 % pentru acoperirea costurilor administrative ale unității și păstrării registrelor genealogice,

— până la 70 % pentru ajutoarele destinate acoperirii costurilor testelor efectuate în vederea determinării calității genetice sau a randamentului genetic al șeptelului,

— până la 40 % pentru ajutoarele destinate investițiilor efectuate în vederea introducerii de tehnici sau practici de selecție inovatoare în exploatații

Data punerii în aplicare: Din momentul primirii confirmării de primire din partea Comisiei

Durata sistemului de ajutor: Până la 31.12.2013 și până la 31.12.2011 pentru ajutoarele destinate investițiilor efectuate în vederea introducerii de tehnici sau practici de selecție inovatoare în exploatații

Obiectivul și modalitățile de acordare a ajutorului: Este vorba despre ajutoare pentru sectorul zootehnic din departamentele de peste mări, finanțate de la bugetul oficiului de dezvoltare a economiei agricole din departamentele de peste mări (ODEADOM). Acest ajutor nu este cumulabil cu un eventual ajutor similar finanțat de programul POSEI France.

Obiectivul ajutorului:

ameliorarea genetică a efectivelor de animale prin utilizarea unor tehnici inovatoare de reproducție (transfer embrionar, introducerea de tehnici sau practici inovatoare de selecție în exploatații),

crearea, elaborarea și păstrarea registrelor genealogice ale raselor locale,

testele efectuate în vederea determinării calității genetice sau a randamentului genetic al șeptelului (controlul performanței, test de rezistență la dermatofiloză etc.).

Aceste ajutoare privesc acțiunile prevăzute la articolul 16 din Regulamentul (CE) nr. 1857/2006

Sectoarele economice vizate: Sectorul rumegătoarelor și sectorul producției intensive

Denumirea și adresa autorității care acordă ajutorul:

ODEADOM 12, rue Henri Rol-Tanguy TSA 60006 F-93555 Montreuil Cedex

Adresa web: http://www.odeadom.fr/?page_id=12#5

Ajutor nr.: XA 112/08

Stat membru: Franța

Regiunea: Departamentele franceze de peste mări (DOM)

Denumirea sistemului de ajutoare: Aides aux investissements dans les exploitations agricoles des départements d'Outre-mer (DOM)

Temeiul juridic:

— Articles L621-1 à L621-11, articles R621-1 à R621-43 et articles R684-1 à R684-12 du code rural

— Articolul 4 din Regulamentul (CE) nr. 1857/2006

— Projet de décision du directeur de l'ODEADOM relatif à un régime d'aides portant sur les investissements dans les exploitations agricoles des DOM accordé conformément au règlement (CE) no 1857/2006

Cheltuielile anuale prevăzute în cadrul sistemului de ajutoare: 970 050 EUR

Intensitatea maximă a ajutoarelor: Până la 75 % din investițiile eligibile

Data punerii în aplicare: Din momentul primirii confirmării de primire de la Comisie

Durata sistemului de ajutoare: Până la 31.12.2013

Obiectivul ajutorului și proceduri: Este vorba de ajutoare pentru investiții în sectorul agricol în favoarea departamentelor de peste mări, finanțate din bugetul Biroului pentru dezvoltarea economiei agrare din departamentele de peste mări (ODEADOM). Aceste ajutoare nu pot fi cumulate cu niciun ajutor similar fi finanțat prin programul POSEI France.

Obiectivul ajutorului este acela de a asigura, în sectorul fructelor, legumelor și cel horticol din departamentele de peste mări, o aprovizionare constantă a pieței locale prin dezvoltarea producțiilor adaptate în cantitate și calitate, precum și de a diversifica producțiile care nu sunt de sezon. Este vorba, de asemenea, de a ameliora competitivitatea produselor destinate exportului pentru sectorul plantelor parfumate și aromatice.

În sectorul zootehnic, obiectivele ajutoarelor vor fi creșterea cantității de resurse furajere, dezvoltarea producțiilor, a echipamentelor exploatațiilor, precum și crearea de mijloace de producție și îmbunătățirea acestora, ameliorarea condițiilor de igienă, a normelor în materie de bunăstare a animalelor, reducerea costurilor de producție.

Cheltuielile eligibile pot include:

Suma totală a ajutorului acordat per întreprindere nu poate depăși 500 000 EUR

Sectorul (sectoarele) în cauză: Fructe și legume (culturi alimentare și de zarzavaturi, rădăcini și tuberculi, fructe proaspete, citrice, fructe uscate), culturi semi-permanente de fructe, viticultură, horticultură, plante aromatice, plante medicinale, plante parfumate, plante cu efect stimulator și orez.

Sectorul rumegătoarelor (bovine pentru carne și lapte, ovine, caprine) și cel al producției intensive (porcine, păsări de curte și iepuri)

Denumirea și adresa autorității care acordă ajutorul:

ODEADOM 12, rue Henri Rol-Tanguy TSA 60006 F-93555 Montreuil Cedex

Adresa web: http://www.odeadom.fr/?page_id=12#5

Ajutor nr.: XA 113/08

Stat membru: Cipru

Regiunea: —

Denumirea sistemului de ajutoare sau denumirea întreprinderii care beneficiază de ajutorul individual: Σχέδιο παραχώρησης αποζημίωσης για τις ζημιές που προκλήθηκαν από άκαιρες βροχοπτώσεις σε χορτομάζα σιτηρών ή ψυχανθών κτηνοτροφικών φυτών για σανοποίηση

Temeiul juridic: Απόφαση Υπουργικού Συμβουλίου με ημερομηνία 6.2.2008

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii: Se prevede ca suma totală de 1 869 939 EUR să fie alocată integral în primul semestru al anului 2008

Intensitatea maximă a ajutoarelor: Intensitatea ajutorului este de 80 % și, respectiv, de 90 % în zonele defavorizate, din diferența dintre valoarea producției în 2007 (rezultatul înmulțirii randamentului mediu cu prețul de vânzare mediu, corespunzătoare anului în care s-au înregistrat pierderile) și valoarea producției normale, obținută prin înmulțirea randamentului din perioada de referință (cei trei ani anteriori) cu prețul mediu de vânzare obținut în cursul aceleiași perioade

Data punerii în aplicare: Ajutorul se poate acorda imediat după aprobarea sistemului de ajutoare (februarie 2008)

Durata sistemului de ajutoare sau a ajutorului individual: Sistemul se va încheia la 30.6.2008

Obiectivul ajutorului: Sistemul de ajutoare se bazează pe articolul 11 din Regulamentul (CE) nr. 1857/2006 și urmărește despăgubirea producătorilor pentru pierderile de plante (fân) cauzate de fenomene meteorologice nefavorabile care pot fi asimilate dezastrelor naturale (ploi intempestive în mai 2007).

În mai 2007, ploile intempestive au cauzat, pierderi la cerealele și leguminoasele furajere care fuseseră recoltate pentru uscare înaintea ambalării.

Precipitațiile s-au înregistrat pe întreg teritoriul Ciprului și au căzut între 8 și 18 mai 2007, cu intensități maxime în două reprize (11 și 17 mai). Nivelul total al precipitațiilor în zonele în care s-au înregistrat pierderi a fluctuat între 219 % și 920 % din nivelul normal. Ploile au căzut după o perioadă de două săptămâni de vreme frumoasă, care corespunde în general cu perioada de cosire a fânului.

S-au înregistrat pagube pe 105 104 decari (10 510,4 hectare) de teren cultivat cu cereale (orz, grâu, ovăz și raigras) și pe 9 201 decari (920,1 hectare) de teren cultivat cu leguminoase furajere (măzăriche, mazăre, latir din speciile Lathyrus ochrus și Lathyrus sativus).

Beneficiarii sistemului sunt proprietarii de exploatații agricole (exploatații de dimensiuni mici sau medii) care, din cauza ploilor intempestive din luna mai 2007, au suferit pierderi de peste 30 % din producția medie anuală a unei culturi similare, obținută în decursul celor trei ani anteriori, și care au depus la timp o „declarație de daune”, însoțită de toate documentele justificative necesare.

Datele cu privire la randamentele medii și la prețurile medii pentru perioada de referință și pentru anul în care s-au produs daunele au fost prelucrate de Serviciul de statistică al Ministerului de Finanțe.

Estimarea daunelor a fost realizată de funcționari ai birourilor agricole regionale, conform normelor în vigoare

Sectorul (sectoarele) în cauză: Sistemul privește numai producția vegetală, mai exact producția de cereale și leguminoase furajere

Denumirea și adresa autorității care acordă ajutorul:

Υπουργείο Γεωργίας, Φυσικών Πόρων και Περιβάλλοντος Λεωφόρος Λουκή Ακρίτα CY-1412 Λευκωσία

Adresa web: www.moa.gov.cy/da

Alte informații: Christodoulos Fotiou

Director adjunct

Departamentul pentru Agricultură

Ministerul Agriculturii, Resurselor Naturale și Mediului

7 februarie 2008

Ajutor nr.: XA 114/08

Stat membru: Cipru

Regiunea: —

Denumirea sistemului de ajutoare sau denumirea întreprinderii care beneficiază de ajutorul individual: Αποζημιώσεις/ενίσχυση κτηνοτρόφων για την απώλεια εισοδήματος που προκύπτει από τους κτηνιατρικούς περιορισμούς που έχουν τεθεί λόγω αφθώδους πυρετού (παράταση διάρκειας)

Temeiul juridic: Απόφαση Υπουργικού Συμβουλίου με ημερομηνία 5.12.2007

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii: Bugetul anual pentru 2008 este de 5 126 000 EUR

Intensitatea maximă a ajutoarelor: Intensitatea ajutorului este de 100 %, cu o valoare maximă de 120 000 EUR pentru fiecare crescător de porci și de 17 000 EUR pentru fiecare crescător de oi/capre și vite

Data punerii în aplicare: Februarie 2008

Durata sistemului de ajutoare sau a ajutorului individual:

Obiectivul ajutorului: Obiectivul măsurii notificate este de a acorda despăgubiri pentru pierderile de venituri suportate de crescătorii de porci, oi/capre și vite care au fost afectați de măsurile restrictive luate de autoritățile publice ca urmare a detectării, de către un laborator comunitar, a unor cazuri de febră aftoasă în Cipru (1). Mai exact, măsurile respective interziceau, inter alia, exportul de porci vii, de carne de porc, de material seminal, precum și de alte tipuri de carne. Ca urmare, a crescut greutatea animalelor și, mai ales, numărul de animale din crescătorii, ceea ce a avut efecte negative pentru bunăstarea lor. Pentru remedierea situației, unele animale cu greutate excesivă au trebuit să fie imediat eliminate, iar crescătorii au fost despăgubiți prin acordarea unui ajutor pentru pierderile de venituri suportate. În cadrul măsurii, ajutorul este acordat și pentru pierderile de venituri suportate ca urmare a interzicerii vânzării capetelor de animale, ficatului și materialului seminal. În ceea ce privește crescătorii de oi și capre, măsura prevede despăgubirea pentru pierderile de venituri ocazionate de costurile suplimentare de hrănire a animalelor, rezultate ca urmare a interzicerii pășunatului liber în zona de supraveghere de 10 km.

Măsura se bazează pe articolul 10 din Regulamentul (CE) nr. 1857/2006, care prevede că un ajutor cu intensitatea de 100 % poate fi acordat pentru despăgubirea fermierilor pentru pierderile de venituri datorate obligațiilor de carantină

Sectorul (sectoarele) în cauză: Producția de animale (creșterea porcilor, oilor/caprelor și vitelor)

Denumirea și adresa autorității care acordă ajutorul:

Υπουργείο Γεωργίας, Φυσικών Πόρων και Περιβάλλοντος Λεωφόρος Λουκή Ακρίτα CY-1412 Λευκωσία

Adresa web: www.moa.gov.cy

Alte informații: Această măsură modifică sistemul de ajutoare XA 398/2007 intitulat: Αποζημιώσεις/ενίσχυση κτηνοτρόφων για την απώλεια εισοδήματος που προκύπτει από τους κτηνιατρικούς περιορισμούς που έχουν τεθεί λόγω αφθώδους πυρετού, prelungind termenul de depunere a cererilor de la 31 ianuarie 2008 la 20 februarie 2008 și termenul pentru finalizarea tuturor acțiunilor de la 29 februarie 2008 la 31 martie 2008. Data finală pentru aprobarea cererilor va fi, de asemenea, 31 martie 2008

Sotiris Ch. Michaël

Pentru Directorul general al Ministerului Agriculturii, Resurselor Naturale și Mediului

15 februarie 2008

Ajutor nr.: XA 115/08

Stat membru: Franța

Regiune: Departamentele franceze de peste mări (DOM)

Denumirea sistemului de ajutoare: Aides destinées à encourager la production de produits agricoles de qualité dans les départements d'Outre-mer

Temeiul juridic:

— Articles L621-1 à L621-11, articles R621-1 à R621-43 et articles R684-1 à R684-12 du code rural

— Articolul 14 din Regulamentul (CE) nr. 1857/2006

— Projet de décision du directeur de l'ODEADOM relatif à un régime d'aides destinées à encourager la production de produits agricoles de qualité dans les départements d'Outre-mer

Cheltuielile anuale prevăzute în cadrul sistemului de ajutoare: 453 000 EUR

Intensitatea maximă a ajutoarelor: Până la 100 %

Data punerii în aplicare: Din momentul primirii confirmării de primire din partea Comisiei

Durata sistemului de ajutoare: Până la 31.12.2013

Obiectivul și modalitățile de acordare a ajutorului: Ajutoarele sunt destinate încurajării producției de produse agricole de calitate în departamentele franceze de peste mări și sunt finanțate din bugetul biroului pentru dezvoltarea economiei agricole a departamentelor franceze de peste mări [office de développement de l'économie agricole des départements d'Outre-mer (ODEADOM)]. Aceste ajutoare nu pot fi cumulate cu un eventual ajutor similar finanțat prin programul POSEI France.

Obiectivul acestor ajutoare este de a crește valoarea producției agricole prin studii de piață și prin activități de formare și de a ajuta astfel întreg sectorul agricol să se adapteze la cererea consumatorilor în scopul ameliorării calitative a produselor.

Aceste ajutoare vor permite în special finanțarea unor acțiuni de sprijinire a introducerii unor programe de asigurare a calității sau a unor măsuri de creștere a vizibilității produselor. Obiectivul ajutoarelor este de a încuraja producătorii să amelioreze calitatea produselor lor, astfel încât aceasta să fie recunoscută de către cumpărători. Acest lucru va duce la o creștere a valorii adăugate a produselor locale, iar respectarea standardelor sau obținerea unor certificate de garanție vor garanta cumpărătorilor calitatea produselor. Aceste măsuri vor permite accesul producțiilor reduse cantitativ, dar supuse unei puternice concurențe exterioare, la nișe de piață (turism, piață locală, etc.), precum și o creștere a valorii produselor.

De asemenea, acest sistem de ajutoare va permite finanțarea unor studii de piață pentru producția locală în scopul dobândirii unei bune cunoașteri a pieței locale și a evoluțiilor acesteia (necesități, debușeuri, etc.) și al adaptării producției în funcție de rezultatele acestor studii, pentru a obține cote pe piața internă (obiectivul de creștere a aprovizionării pieței locale) În plus, se vor putea subvenționa studii de piață în vederea lansării unor noi sectoare de producție sau a unor noi produse prelucrate, pentru a se putea aprecia ex ante interesul suscitat și pertinența a acestora.

Un exemplu special este sectorul „banane”, a cărui poziție pe piața mondială necesită o actualizare permanentă pentru a se putea revizui în mod regulat orientările strategice ale acestuia.

Aceste ajutoare se acordă pentru activitățile prevăzute la articolul 14 din Regulamentul (CE) nr. 1857/2006.

În conformitate cu articolul menționat alineatul (5), ajutoarele se acordă în natură și nu trebuie să implice plăți directe în numerar către producători. În plus, aceste ajutoare sunt accesibile oricăror producători din regiunea în cauză care întrunesc condițiile obiective prevăzute la articolul 14 alineatul (6) din regulamentul de scutire agricolă

Sectorul (sectoarele) în cauză: Sectorul fructelor și al legumelor (culturi alimentare și de zarzavaturi, rădăcini și tuberculi, fructe proaspete, citrice, fructe uscate), al culturilor fructifere semi-permanente, al viticulturii, al horticulturii, al plantelor aromatice, medicinale, al plantelor folosite în industria parfumurilor, al plantelor stimulante și al orezului.

Sectorul rumegătoarelor și sectorul producției intensive.

Sectorul trestiei de zahăr și al zahărului.

Sectorul bananelor

Denumirea și adresa autorității care acordă ajutorul:

ODEADOM 12, rue Henri Rol-Tanguy TSA 60006 F-93555 Montreuil Cedex

Adresa web: http://www.odeadom.fr/?page_id=12#5

(1) A se vedea și decizia Comisiei din 6 noiembrie 2007 privind anumite măsuri de protecție contra febrei aftoase din Cipru (JO L 289, 7.11.2007, p. 45).